ТОП 5 на най-значимите творби на Кристо (СНИМКИ) - 【Недвижими имоти и собственост】• цени, пазар и новини | ФАКТИ.БГ
1 Юни, 2020 09:21 2 365 25
Триумфалната арка трябваше да бъде опакована в периода 6-19 април
Христо Явашев – Кристо ще бъде запомнен с редица творби, сред които опаковането на сгради и природни забележителности. През тази година щяхме да станем свидетели и на опаковането на една от най-известните туристически забележителности – Триумфалната арка в Париж. Това трябваше да се случи между 6 и 19 април, но поради пандемията от коронавирус беше отложено за 2021 г. Арката трябваше да бъде опакована в 25 000 кв.м сребърно-син плат, направен от полипропилен, и 7000 метра червено въже, които след това да бъдат рециклирани. Париж е особено важно място в живота на Кристо. Там той среща своята съпруга, която в последствие става и негов артистичен мениджър – Жан-Клод.
С какво обаче Кристо ще бъде запомнен? Ето и ТОП 5 на най-значимите му проекти:
1. Обградените острови в залив Бискейн, Маями
На 7 май 1983 г. екип от 400 души завършва инсталацията, която включва 11 острова, всички те обградени от розова полипропиленова материя. Яркият цвят е в хармония с островната растителност. Проектът отнема общо 3 години заради необходимостта от редица разрешителни – от Губернатора на щата Флорида и щатското правителство; от Комисията на област Дейд; от Градската управа на Северно Маями и много други.
2. Чадърите, Япония-САЩ
През 1991 година 1880 работници едновременно се заемат с отварянето на общо 3100 чадъра в Ибараки и Калифорния. Това японско-американско произведение отразява приликите и разликите в начина на живот на двете държави. С детайлите на „Чадърите“ се заемат 11 различни компании в Япония, САЩ, Германия и Канада и са сглобени накрая в Америка. За този проект двамата артисти харчат внушителните 26 млн. USD!
3. Опакованият Райхстаг, Берлин
Самият Христо Явашев определя това произведение като „реализирана мечта“ и едно от най-важните в живота му. Идеята му става реалност след цели 24 години преговори с немските власти, като се ражда съвсем случайно след изпращане на картичка от негов приятел с изобразен Райхстага отпред. Основната мотивация на Кристо да опакова голямата сграда е, че той е бил бежанец повече от 17 години, след като напуска България. Тогава се поражда огромното желание да направи проект, повлиян от източно-западните отношения по време на Студената война. Разбира се, идеята не се приема добре от тогавашните политически лидери и се стига дори до гласуване в Парламента. След 70-минутен дебат проектът е одобрен. Веднага след това започва и реализацията му – използват се 100 000 квадратни метра огнеупорна полипропиленова материя, която е подсигурена с алуминиево покритие, и 15 000 м въжета. Райхстагът остава опакован 14 дни, въпреки настояването на властите да остане още седмица.
4. Портите на Сентръл парк, Ню Йорк
„Не мога да гарантирам, че Вратите ще се харесат на всички, но гарантирам, че цял свят ще говори за тях”. С тези думи тогавашният кмет на Ню Йорк открива произведението на Кристо и Жан-Клод. За направата на така наречения „Оранжев дракон“ са използвани 90 000 кв. м. оранжеви винилови платна, опънати на 7500 арки, всяка от която висока 5 метра. „Вратите“ са издигнати по цялата дължина на 37 км криволичещи алеи. Големият проект струва 21 милиона долара.
5. Плаващите кейове в езеро Изео, Италия
Това е първият проект на Кристо след смъртта на жена му, въпреки че е замислен от двамата в далечната 1970 година. Инсталацията представлява плаваща пътека с дължина 3 км и ширина 16 м, свързваща брега при Сулцано с островите Монте Изола и Сан Паоло. Пътеката е изградена от около 220 000 полиетиленови кубове с висока плътност, които са сглобени като мозайка. Те са покрити със 100 000 кв. м. жълто-оранжев плат. За 16-те дни „Плаващите кейове“ са посетени от над 1 200 000 души или средно по над 72 000 човека всеки ден.
2 хххх
Сега паметник ли ще му правим? Не знам какъв човек е бил, защото не го познавах, но той определен мразеше България. И твърдеше че не знае български...
Опаковки. Идеологията на консуматорите.
4 Критик
От тези 5 неща, като махнем Райхстага- другите добре. Това с Райхстага е шизофрения. Публикувайте снимки на купола му, отвътре и отвън. Това си заслужава да се види. Напишете и името на архитекта.
5 Критик
За тулупите и за м.одератора, който ме трие- Норман Фостър. Архитект на купола.
09:29 01.06.2020
7 Чичо Гошо
До коментар #2 от "хххх":
Малък човек. Като "творец"-спорен
09:31 01.06.2020
9 Цецо Цветанов
А аз опаковам пъстърва в алуминиево фолио с орехи. Ще я пека на скарата. На терасата
10 Баба Пена
Кристо кой?
09:35 01.06.2020
11 Филолог
Той и английски не е знаел
09:36 01.06.2020
12 Лека
Сега е моментът да се кръсти булевард в София на негово име. Да сме първи в нещо
09:38 01.06.2020
13 радев
Абе те и една инсталация на тоалетна обявиха за изкуство! Изхарчени пари на вятъра.Като бронзовата къща в София.
14 М26
Бог да го прости. Българин, за който цял свят говори.
16 Творец
Банан ,залепен с тиксо на стена
09:46 01.06.2020
17 котарак
Много плат, много нещо.
19 Феликс Дж
Враг на изкуството, но пък ГОЛЕм търговец на извращения.
20 kkk
той нали казваше че е от полски произход
21 Patton
Само не стана ясно защо се срамуваше от това , че е БЪЛГАРИН ? Иначе....RIP !
23 Поклон
"През всичките тези години бях безотечественик. Но не гражданството - идентичността прави човека. А моята идентичност е Кристо. Това е нещото, което никой не може да ми отнеме". Човек е ценен със същността си, с ума си, с таланта си с морала си. България е гробище за талантливите хора с идеи. Тук,ако не си човек на човека, значи не си човек.Ако беше останал в България, никой нямаше да е чувал за него. За какво да обича България, след като тя е отнела всичко, което са изкарали родителите му с много труд. В България има твърде много низши духом хора, които вечно искат талантливите да тъпчат в блатото наред с тях. Кристо изпълзв от блатото и му пораснаха криле. Обичал или не България, той е станал световноизвестен. Време е да се замислим, защо световноизвестните българи живеят или са живели в чужбина - Дан Колов, Джон Атанасов, Райна Кабаиванска и много други оперни певци. Щяха ли да бъдат световни имена, ако бяха останали да се блъскат с шуробаджанащината у нас?
24 патън
До коментар #23 от "Поклон":
Дори и да е така , на интервютата с български журналисти , той говореше на английски ! Остави какво , кой , как и къде е взел ! Езикът и българщината какво общо имат ?
Нямам идея защо го величаят- само глупости- това пък ако е изкуство ?¿??????????Като папагали сме .
Нови инвестиции край Пловдив
Нови складови бази ще бъдат реализирани в индустриалните зони Куклен, Раковски, Марица и на Пазарджишко шосе в Пловдив в рамките на „Тракия ...
Imot.bg – сред ТОП сайтовете за имоти в Централна и Източна Европа
Кои са най-добрите портали за недвижими имоти в Централа и Източна Европа? За България това е най-големият сайт в сектора – imot.bg, посочват ...
Тук жилищата и къщите стават все по-умни
Американските жилища и къщи стават все по-умни. В момента 41.3 милиона домакинства в САЩ използват поне едно приложение за интелигентен дом, сочат ...
С цял квартал от небостъргачи ще се сдобие Атина. Инвестицията е на стойност близо 8 млрд. EUR и се смята за най-голямата в най-новата история на ...
Георги Дерменджиев По този начин треньорът на Лудогорец коментира жребия за 1/16-финалите в Лига Европа
“ Ама каква еуфория? Копенхаген имат 9 точки в Шампионската лига „